## Styrets beretning 2024

Styret har 2024 bestått av:

Leder Hans Christian Pedersen

Nestleder Morten Sjøtrø

Sekretær Trond Almås

Kasserer Torbjørn Haugen

Styremedlem Nils T Kjøsnes

1. vara Roger Henriksen
2. vara Vibeke Brøttemsmo

Revisorer: Jan Havdal

Thor Ola Svinsås (Vara)

Valgkomite: Jens Hove

Olav Reitan

Espen Berntzen

Alf Jomar Buseth (Vara)

Jaktprøvekomite: Leder Arnt Skei

Svein-Arne Holthe

Torbjørn Haugen

Thor Ola Svinsås

Olav Reitan

Utstillingskomite Leder Torbjørn Haugen

Vibeke Brøttemsmo

Vegard Reitan

Toril Fjellhaug-Löfroth

Nicklas Fjellhaug-Löfroth

**Styremøter**

Det har vært gjennomført 4 styremøter i perioden siden siste årsmøte. Styremøtene har blitt benyttet til bl. a å organisere utstilling og jaktprøver. Styret har også diskutert innspill på saker til RS 2024 og spesielt til ekstraordinært RS 2024 i forbindelse med at både leder og nestleder i NHKF trakk seg sommeren 2024. Styret har sendt kommentarer til NHKF på høring for ny viltressurslov. Et viktig tema i begynnelsen og i forkant av RS var nye jaktprøveregler. Forslag til nye regler ble ellers nedstemt på RS, i tråd med THK sin oppfatning. En ny behandling på ekstraordinært RS ble imidlertid vedtatt.

2024 har vært et hektisk år mht jaktprøver. Det har vært stor «slitasje» på dommerne. Her må en finne løsninger slik av flere av våre ca 50 dommere deltar mere i dømming på ulike prøver. Noen dommer har kommet til, noe som er bra.

I tillegg til fysiske styremøter har svært mye kommunikasjon foregått på e-post og til dels telefon.

Møteseriene med Temakveld harehundraser vil holde fram i 2025

**Medlemsmøter og aktiviteter**

Det blitt arrangert diverse medlemsmøter med tema som kan være av interesse for våre medlemmer. Tema om jakthundraser har blitt videreført i tillegg til «faste poster».

* Harejaktkurs i Selbu med 12 deltagere fordelt på 6 ekvipasjer
* Årsmøte 12. mars. Årsmøtesaker og utnevning av nytt Æresmedlem Dag Rune Løvberg
* Medlemsmøte 11.april
  + Premieutdeling SP – og ÅP prøver  
    Utdeling av Per Gravrok og Odd Stageberg minnepokaler  
    Foredrag ved Simen Pedersen - hareforskning
* RS 21. april, NHKF, med 3 deltagere fra THK
* Dressur- og ringtreningskurs
  + Dressurkurs ble avhold på Skjelbreia Gård, Bosberg. Oppstart 23. mai og 7 andre kvelder. Kursleder Monica Olsson
* Temamøte DREVER – 28. mai
* Utstilling 25. mai, Storsand Gård Camping. Se egen kommentar
* Aversjonskurs. Juni og august. Kursleder Kjell Dragsten
* Grisrompfest 14. juni ved Gaulas bredd hos tidl eier Martin Borten
  + Utdeling av Championatskjold
  + Kåring av Årets hund, både småhund og støver
  + Utdeling av pokal, Arne Marius Kirkaunes minnepokal til vinner av Trønderkampen 2024
* Dommersamling 31. august med praktisk dømming i felt på tre ulike plasser
* Medlemsmøte 9. oktober
  + Åpent møte for alle jakthundinteresserte. Foredragsholder Anna Pamuk, Fjellveterinæren, Strømsund. «Hela din Støver»
* Medlemsmøte13. november med premieutdeling og foredrag om revejakt og jaktprøve på rev av Morten Sjøtrø
* Norkilpa 16. – 17. november
* Julemøte 5. desember

**Utstillinger 2024**

Den 25. mai hadde vi utstilling på Storsand Gård Camping, Malvik Det var påmeldt 66 hunder.

Dommere: Siv Sandø (alle raser)

Ringsekretærer: Astrid Gangstad

BIR og BIM i de ulike rasene ble:

Beagle BIR Sisu, eier Ole-Johan Eivindsen

BIM Raolex Zara Maria, eier Ole-Johan Eivindsen og Sheila Rao

Drever BIR Lundebogårdens Bibbi, eier Toril Fjellhaug-Löfroth

BIM Villmarka-kks Virko, eier Torbjørn Haugen.

Dunker BIR Sigrid av Maurvangen, eier Sheila Rao og Bård Larsen BIM Hero, eier Per Erik Sundet

Finskstøver BIR Liakammen's Izzy, eier Arvid Handberg

BIM Skålåsen’s Jallo, eier Bjørnulf Wik

Hamiltonstøver BIR AM Trust Me Now, eiere Asle Rundberg og Monica Olsson.

Hygen BIR Molly, eier Verena Aune Sundet

Luzernerstøver BIR Nästorpets Zalto, eier Bjørn Ronny Martinsen

Vinneren av utstillingen og utstillingens vakreste harehund (BIS) ble Lundebogårdens Bibbi, eier Toril Fjellhaug-Löfroth

Vi gratulerer!

Styret takker de involverte i arrangementskomiteen for godt utført arbeid.

**Jaktprøver 2024**

Vinterprøven-Trønderkampen

Vinterprøven, Trønderkampen ble første gang arrangert i januar 2023. I 2024 var det THK som sto som teknisk arrangør av denne prøven 25.-28. januar. Det var påmeldt hele 36 hunder, hvorav 34 stilte til start. Hele 22 hunder greide 1EP. Prøvens beste hund ble Dunker Slengslias Lynet til Per Magne Rønning med 407 konkurransepoeng. Med dette fikk Lynet sitt første napp i Trønderpokalen, en Minnepokal etter Arne Marius Kirkaune. Med samme poengsum ble nr 2. Finsk støver Lunnsjøns Sakko til Patrik Hansson. Nr. 3 ble Hamiltonstøver Furukollens Ekko til Camilla Rostad med 395 konkurransepoeng. Beste hund fra THK var Finsk støver Era til Klaus Ramberg med 5. plass og 389 konkurransepoeng.

Vår SP-prøve i februar ble arrangert 17. februar med kun 2 startende hunder, hvorav en gikk til 1.SP. Beagle Aviatrix’s Tim McGraw til Alf-Ivar Aslaksen med 161 konkurransepoeng og 1.SP hare.

Åpen prøve – Separat

I vintersesongen var det påmeldte 30 hunder; hele 16 hunder fikk 1.ÅP, 1 hund 2.ÅP, og 2 hunder 3.ÅP. Hund med høyest poengsum støver ble Dunker Toten, eier Per Arne Hasselvold med 1.ÅP og 204 konkurransepoeng.

Hund med høyest poengsum småhund ble Beagle B-Dixi, eier Terje Albertsen med 1.ÅP hare og 155 konkurransepoeng.

I høstsesongen 2024 var 38 hunder påmeldt; 11 hunder fikk 1.ÅP, 1 hund 2.ÅP, og 7 hunder 3.ÅP. Hund med høyest poengsum støver ble Dunker Kira til Jan Havdal med 1.ÅP og 201 konkurransepoeng. Kira får med dette sitt første napp i Per Gravroks Minnepokal.

Hund med høyest poengsum småhund var Beagle Børre til Tomas Welve med 1ÅP hare og 171 konkurransepoeng. Børre får med dette sitt første napp i Odd Stagebergs Minnepokal.

Åpenprøve på rev i mars 2024 resulterte kun i en påmelding, men denne hunden ble trukket.

DM/NM Støver

DM ble i 2024 arrangert 2. og 3. november av Trøndelag og Nord-Trøndelag Harehundklubber i samarbeid. Nord-Trøndelag Harehundklubb sto som teknisk arrangør. Mannfjell Gård (tidl Fossen gård) Meråker, var hovedkvarter. I forkant av prøven hadde en arrangementskomite bestående av representanter for begge klubber, lagt til rette for et godt prøvearrangement. Prøven ble denne gangen avhold under til dels krevende forhold, men også denne gang ble det svært god uttelling for vår klubb ved at 2 av 4 hunder som kvalifiserte seg til NM kom fra Trøndelag HK.

Nr. 1 og Distriktsmester med 1.EP og 408 konkurransepoeng ble Finsk Støver Frøys, eier Arne Christian Aasland.

Nr. 2 Dunker Milla med 1.EP og 406 konkurransepoeng, eier Eskil Johannes Havdal.

Nr. 3 Hamiltonstøver Morkheias Topsi med 1.EP og 391 konkurransepoeng, eier Bjørn Tore Ranaa.

Nr. 4 Hamiltonstøver Koloåsen’s Kaisa med 1.EP og 388 konkurransepoeng, eier Vegard Reitan.

Under NM i Vestfold 21.-22. november stilte Milla og Eskil, mens Kaisa og Vegard hadde meldt forfall, så som første reserve stilte derfor Hamiltonstøver Koloåsen’s Troya og Stein Olav Hugdal. Etter at to spennende konkurransedager var over viste et gledelig resultat at Milla og Eskil Havdal kapret andreplassen, SØLV, med 1EP, 389 konkurransepoeng og full tid begge dager. Vår andre deltager Stein Olav Hugdal med Koloåsen's Troya endte på en hederlig 12. plass med 3EP og 240 konkurransepoeng.

Gratulerer så mye alle sammen, og spesielt til Milla og Eskil. Men, det kan ikke gjentas for ofte; de færreste av oss opplever å komme til NM, så bare å lykkes med det er en stor prestasjon!

NM småhund

Fra THK deltok ingen hunder i på NM 15.-16.11 2024.

Nordisk beagle

Valsetåsen's Izzie til Tor Harald Valseth var en av deltagerne på det norske laget i Nordisk mesterskap for Beagle som ble arrangert i Aust-Agder 3.-4.11 2024. Izzie gjorde en god figur og ble plassert som nr. 4 individuelt og nr. 2 i landskampen, som ble vunnet av Sveriges lag. Vi gratulerer Izzie og Tor Harald.

Nordisk støver

Første helga i desember gikk Nordisk mesterskap for støvere, som arrangeres annethvert år, av stabelen i Âlvdalen i Sverige med Dalarnas støverklubb som arrangør. På det norske laget deltok fra vår klubb Dunker Gåvålias Bella til Hans Chr. Pedersen. Forholdene viste seg å bli svært vanskelig med underkjølt regn og ispanser i terrengene. Kun en av de 12 startende hundene greide 1Ekl, mens nr. 2 og beste norske hund som ble nr. 3, Dunker Torann til Knut Rønningen, begge fikk 3Ekl. De øvrige fikk 0Ekl, inkludert Bella.

Norkilpa

THK var 16.-17.11 teknisk arrangør for Norkilpa 2024, mesterskap for Finsk støver, med Selbu som prøveområde. Det var satt deltagertak på 15 hunder, men litt skuffende stilte bare 12 hunder til start. Forholdene var som vanlig i november krevende, men hele 7 hunder gikk til 1 EP. Etter to dager ble lista toppet av B.Ø. Mali til Frank Ove Lia, med 1EP og 391 Konkurransepoeng. Beste hund fra THK ble Era til Klaus Ramberg med 1EP, 380 konkurransepoeng og en 4. plass. På 7. plass kom Skrubbhaugen’s Reeta til Torbjørn Hoem med 1EP og 339 konkurransepoeng.

SP-prøve høst

Det ble arrangert SP-prøve 9. november med 10 startende hunder, hvorav 4 fikk 1.SP, en 2.SP. Hund med høyest poengsum ble Drever RE Friska til Nicklas Fjellhaug-Löfroth med 1SP hare og 174 konkurransepoeng.

Styret vil gratulere alle hunder og eiere med imponerende resultater og ikke minst takke de involverte i arrangementskomiteene og dommere for særdeles godt utført arbeid.

**Årets hund 2023**

*Årets småhund 2023*

1. Beagle Våttåfjellets Luna NO 31538/19. Eier: Vibeke Brøttemsmo
2. Beagle B-Dixi NO57987/21. Eier: Terje Albertsen
3. Drever RE Friska - NO36975/22. Eier: Nicklas Fjellhaug-Löfroth

*Årets støver 2023*

1. Hamiltonstøver Koloåsen's Rolex - NO36076/18. Eier: Bård Ølsrøren
2. Luzernerstøver SB-Cora NO40302/18. Eier: Finn Hoff
3. Dunker Kira NO32485/22. Eier: Jan Havdal

Styret gratulerer.

**Championatskjold ble tildelt følgende hunder:**

Brattåsbekkens Storm – Ivar Ellingsen, Koloåsen’s Rinja - Stian Ølstøren, Våttåfjellet’s Luna - Vibeke Brøttemsmo

Styret gratulerer.

**Oppdatering av dommere**

Fra vårt siste dommeropplæringskurs ble følgende kandidater godkjent dommer av NKK i 2024: Leif Magnus Rogstad.

Gratulerer som ny dommer!

**Julemøte**

På julemøtet ble det foruten tradisjonelt opplegg med god mat og drikke og god snakk om gode hunder gratulert Eskil Johannes Havdal med en strålende sølvplass til Milla under NM. Ekvipasjen ble også overrakt blomster for innsatsen.

**Dommerkniven**

Dommerkniven ble tildelt Trond Almås under julemøtet.

Styret gratulerer!

**Aversjonsdressur sau 2024**

Aversjonsdressur ble avholdt i juni med to kurskvelder og i august to kvelder med Kjell Dragsten som instruktør.

**Dressur og ringtreningskurs**

Kurset har også i år vært avholdt med svært god deltagelse. Det ble gjennomført 8 kvelder i forkant av utstillinga. Som vanlig flott gjennomført av kursholder Monica Olsson og hvor Olav Wik stilte areal til disposisjon på Byneset, for gjennomføringen.

**Sluttord**

I 2024 ble mange av våre aktiviteter videreført etter samme lest som tidligere år. Temamøtene om våre harehundraser som ble startet opp i 2022 har blitt videreført. Vårt inntrykk er at dette er et populært tiltak som vil bli videreført. Det er spesielt gledelig å se noen nye ansikter og at også eksteriørdommere møter opp på disse kveldene.

Mye tid har blitt viet diskusjon av revisjonsforslag for våre jaktprøveregler framsatt av NHKF. Det synes å være stor enighet om at mye godt finnes i dette forslaget, men at det ikke var ønske om å godkjenne forslaget i sin helhet. Et revidert forslag ble vedtatt på ekstraordinært RS i august og er nå hos NKK til godkjenning.

Høstens jaktprøvesesong må sies å ha vært svært god for mange av klubbens medlemmer, som på en utmerket måte har markert seg på prøver i både inn- og utland. Det er helt avgjørende for vår relativt høye aktivitet med å arrangere jaktprøver at våre dommere velvillig stiller opp. Det er derfor på sin plass å rette en spesiell takk til våre jaktprøvedommere!

Til slutt vil styret få takke alle som sitter i forskjellige komiteer og utvalg. Klubbens aktivitet er avhengig at vi alle drar i lag. Dette er et godt eksempel på god gammeldags norsk dugnadsånd.

Takk for innsatsen alle sammen!

STYRET